
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ
ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Одобряване на проект за окончателен договор за прехвърляне на собственост по реда на чл. 15, ал.3 и ал.5 по ЗУТ във връзка с приключила процедура по изменение на Подробен устройствен план – План за регулация и застрояване (ПУП - ПРЗ) за УПИ III и УПИ VII-547 в кв.46 по плана на ПЗ "Север", гр. Бургас  /ПИ с идентификатори 07079.605.419  и 07079.605.547 по КККР на гр. Бургас/ и ПУП-ПРЗ за ПИ с идентификатор 07079.605.441 по КККР на гр. Бургас.
УВАЖАЕМИ ОБЩИНСКИ СЪВЕТНИЦИ,

На основание чл.39, ал.2 от Правилника за организация и дейността на общинския съвет, неговите комисии и взаимодействието му с общинската администрация на Община Бургас, моля да свикате извънредно заседание, за вземане на решение по въпрос, свързан с реализиране на инвестиция на стойност 10 000 000 (десет милиона) лева и осигуряване на 100 работни места.

Въз основа на предходни решения на Общински съвет Бургас и проведени публично оповестени търгове „БРК-ЛОГИСТИК“ ООД закупи два съседни имота с обща площ от около 28 000 кв. метра , с цел извършване инвестиция на територията на Община Бургас, във Фаза 1 на „Индустриален и логистичен парк – Бургас“ АД. Инвеститорът се е задължил в срок от 8 месеца от датата на сключване на договорите за покупко-продажба, да започне строителство. Двата договора са сключени през месец февруари и месец март тази година. 
С цел спазване на сроковете по сключените договори, за получаване на разрешение за строеж дружеството – инвеститор стартира незабавно процедура по обединяване на двата имота, в рамките на която със свое Решение №50-2/11.04.2023г., Общински съвет Бургас е одобрил проект за предварителен договор за прехвърляне на собственост по реда на чл. 15, ал.3 и ал.5 от ЗУТ и е дал предварително съгласие за изменение на Подробен устройствен план – План за регулация и застрояване (ПУП – ПРЗ) за УПИ III и УПИ VII-547 в кв.46 по плана на ПЗ "Север", гр. Бургас  /ПИ с идентификатори 07079.605.419  и 07079.605.547 по КККР на гр. Бургас/ и ПУП-ПРЗ за ПИ с идентификатор 07079.605.441 по КККР на гр. Бургас.
В изпълнение на решението на Общински съвет на 10.05.2023г. е подписан предварителен договор за прехвърляне на собственост по чл.15, ал.3 и ал.5 от ЗУТ между „БРК-ЛОГИСТИК“ ООД и Община Бургас.  

Със Заповед №1563/22.05.2023г. на зам. кмет „Строителство, инвестиции и регионално развитие“ е одобрен проект за изменение на Подробен устройствен план – План за регулация и застрояване (ПУП - ПРЗ) за УПИ III и УПИ VII-547 в кв.46 по плана на ПЗ "Север", гр. Бургас  /ПИ с идентификатори 07079.605.419  и 07079.605.547 по КККР на гр. Бургас/ и ПУП-ПРЗ за ПИ с идентификатор 07079.605.441 по КККР на гр. Бургас. Същата е влязла в сила с Акт за приключило обявяване от 20.06.2023г.

Съгласно действащия ПУП – ПРЗ, одобрен със Заповед №1563/22.05.2023г. на Зам.- кмет „СИРР“, новообразуван УПИ VII-786 в кв. 46  по плана на ПЗ „Север“, ПИ с идентификатор 07079.605.786 е с функционално отреждане „за производствено – складова база за промишлени стоки и услуги“, с предвидено ново свободно застрояване, указано с ограничителни линии на застрояване, на нормативни отстояния от регулационните граници, с показатели на застрояване за устройствена зона „Пп1а“, както следва: Височина от 1 до 3 ет./от 15 до 20м/; Плътност – до 60%; Кинт – до 2.0; Озеленяване – мин. 20% и задължително паркиране в границите на УПИ, като с цел постигане на по-целесъобразна застройка в новообразувания УПИ VII-786, при условията на чл. 15, ал.3 и ал.5 от ЗУТ, УПИ III „за трафопост“, представляващ частна общинска собственост, с площ 90 кв.м, е транслиран в южна посока и за него е обособен нов УПИ III-786, с функционално отреждане „за трафопост“, отреден за ПИ с ид. 07079.605.786 по КК на гр. Бургас, с площ 90 кв.м. и допустими градоустройствени показатели, както следва: Височина – до 1 ет.; Плътност – до 30% и Кинт – до 1,0.

Предвид влязлата в сила Заповед №1563/22.05.2023г.  на Зам.-кмет по „Строителство, инвестиции и регионално развитие“ при Община Бургас и предварителния договор за прехвърляне на собственост по реда на чл. 15, ал. 3 и ал. 5 от ЗУТ, в изпълнение разпоредбите на чл. 41, ал. 2, във връзка с чл. 22, ал. 3 от ЗОС, Община Бургас е възложила на независим оценител по смисъла на Закона за независимите оценители изготвяне на експертни оценки за определяне пазарната стойност на реални части от имоти, засегнати от изменението на ПУП-ПРЗ. 

Видно от приетите с протокола на Общински съвет Бургас от 11.04.2023г., г. експертни оценки, пазарната стойност на общинските 90 (деветдесет) кв. метра от поземлен имот с идентификатор 07079.605.419, обособени в имот с проектен идентификатор 07079.605.786 е в размер на 7 010 (седем хиляди и десет) лева, а пазарната стойност на частите от имоти собственост на „БРК-ЛОГИСТИК “ ООД, представляващи: реална част с площ 90 (деветдесет) кв. метра от поземлен имот с идентификатор 07079.605.547 по одобрените КККР на гр. Бургас, целият с площ от 18 574 (осемнадесет хиляди петстотин седемдесет и четири) кв. м, е също в размер на 7 010 (седем хиляди и десет) лева, 
Предвид изложеното и на основание чл. 21, ал. 1, т. 8 от Закона за местното  самоуправление и местната администрация, във връзка с чл. 15, ал. 3 и ал. 5 от Закона за устройство на територията,  предлагам Общински съвет - Бургас да вземе следното
РЕШЕНИЕ:

Одобрява приложения проект на окончателен договор, за прехвърляне на собственост по реда на чл. 15, ал. 3 и ал. 5 от ЗУТ.
Приложения:  Заповед №1536/22.05.2023г. на Зам.-кмет „СИРР“ на Община Бургас; Акт за приключило обявяване от 20.06.2023г.;  Служебен проект за ПУП-ПРЗ; Проект на предварителен договор по чл.15, ал.3 и ал.5 от ЗУТ; Скица-проект от СГКК – гр. Бургас; проект на окончателен договор.
ДИМИТЪР  НИКОЛОВ
Кмет на Община Бургас 
